Fredagsmøtene

Fredagsmøtene ved Helse Bergen HF, Haukeland universitetssjukehus er en arena for formidling av viktig faglig stoff fra klinikker/avdelinger ved foretaket, og er åpne for alle ansatte.

Møtene foregår fredager i oddetallsuker i Store auditorium i Sentralblokka eller andre egnede lokaler i tidsrommet 08:00-08:30. Ved behov kan det arrangeres ekstra fredagsmøter i partallsuker.

Møtene skal ha et slikt innhold at de kan telles med som internundervisning for leger i spesialisering, jf. spesialistforskriften § 20.

Møtene filmes slik at de kan følges på direkten fra PCer i og utenfor sykehusnettverket (via Vimeo).

Siden presentasjonene publiseres bredt, skal ikke pasienter kunne identifiseres. Muntlig samtykke må innhentes ved bruk av bilder/kasuistikker.

Mandat og sammensetning for fredagsmøtekomiteen

Fredagsmøtekomiteen har ansvar for å organisere fredagsmøtene, inkludert planlegging, annonsering og faglig gjennomføring av disse.

Komiteen består av fire leger, fortrinnsvis minst én overlege og minst én lege i spesialisering, fra ulike klinikker/avdelinger ved foretaket. Medlemmene sitter ett år hver, der to nye medlemmer innsettes i juni, og to i desember.

Hver klinikk/avdeling har ansvar for å stille med et medlem når det er deres tur etter en rotasjonsliste.

Ett av medlemmene er leder for komiteen.

Komiteen rapporterer til fagdirektøren.

Programmet for fredagsmøtene settes opp etter en liste hvor alle klinikker/avdelinger er representert. Professorer som går av med pensjon får anledning til å holde avskjedsforelesning. Administrerende direktør får anledning til å holde innlegg før sommerferien og før juleferien.

Komiteen setter opp forslag til program for kommende semester, og diskuterer dette med fagdirektør før programmet fastsettes, helst i mars og september.

Når programmet er fastsatt sørger komiteens leder for at det kunngjøres på Innsiden.

Før hvert fredagsmøte sørger komiteen for at møtet annonseres på Innsiden.

Ett medlem fra komiteen og en ressurs fra Seksjon for e-helse eller Kommunikasjonsavdelingen møter innlederne i lokalet den aktuelle fredagen kl. 07:40 for å bistå i de tekniske forberedelsene.

Ressursen fra Seksjon for e-helse eller Kommunikasjonsavdelingen sørger for filming og at opptak fra møtet gjøres tilgjengelig via Innsiden straks etter at møtet er ferdig.

Oversikt over gjeldende retningslinjer for fredagsmøtene, komitemedlemmer og avholdte og kommende fredagsmøter vedlikeholdes av komiteen og publiseres på komiteens hjemmeside Innsiden her: Helse Bergen Innsiden - Sider - Fredagsmøter (helse-bergen.no).